ผมอยากสอบถามว่ายาตัวนี้มีผลทำให้น้ำอสุจิไม่ออกใช่ไหมครับ แล้วถ้าใช้ยาจนหมด 1 เดือนอาการนี้จะกลับมาเป็นปกติไหมครับ อีกอย่างนึงผมจะต้องไปฉีดวัคซีน sinovac อีก 1 สัปดาห์ข้างหน้าผมควรหยุดยาหรือไม่ครับ
สวัสดีค่ะ Tamsulosin(แทมซูโลซิน) เป็นยาที่ใช้รักษาอาการที่เกิดจากโรคต่อมลูกหมากโต เช่น เบ่งปัสสาวะลำบาก ปัสสาวะไม่พุ่งหรือไหลช้า ปัสสาวะบ่อย กลั้นปัสสาวะลำบาก เป็นต้นผลข้างเคียงที่อาพบได้จากการใช้ยานี้ เช่น อาการหน้ามืดเวลาลุกขึ้นในตอนเช้า เวียนศีรษะ ปวดศีรษะ อ่อนเพลีย ง่วงซึม คลื่นไส้ ท้องเสีย เจ็บหน้าอก ใจสั่น ตราพร่ามัว ปวดหลัง การหลั่งน้ำอสุจิผิดปกติ ปริมาณอสุจิลดลง มีอาการคล้ายไข้หวัด คัดจมูก น้ำมูกไหล ไอ เจ็บคอ นอนไม่หลับ ความสนใจเรื่องเพศลดลง เป็นต้น ซึ่งส่วนใหญ่จะพบในระยะแรกของการรักษา แต่หากอาการดังกล่าวเป็นต่อเนื่องไม่หายไป หรือรบกวนการใช้ชีวิตประจำวัน ก็ควรไปพบแพทย์เพื่อปรับเปลี่ยนชนิดยาค่ะส่วนการจะไปฉีดวัคซีนป้องกันโรคโควิด 19 หากในตอนนี้มีเฉพาะอาการหลั่งน้ำอสุจิไม่ออก ไม่ได้มีอาการอื่นๆ โดยเฉพาะอาการเวียนหัว หน้ามืด ใจสั่น อ่อนเพลีย ก็ไม่จำเป็นต้องหยุดทานยาดังกล่าวก่อนไปฉีดวัคซีนค่ะ